Аксанаметрыя

Аксанаме́трыя (ад  — «вось» +  — «вымяраю») — спосаб адлюстравання прасторавых фігур на чарцяжы пры дапамозе паралельных праекцый.

 Асновы метаду 
Для пабудовы аксанаметрычнай праекцыі выбіраюць тры ўзаемна перпендыкулярныя восі каардынат (OX, OY, OZ) і маштабы даўжынь на гэтых восях. Затым на плоскасць праецыруюць як самі восі, так і фігуру, якую трэба адлюстраваць.

Даўжыні праекцый адрэзкаў (x, y, z), паралельных адпаведным восям, суадносяцца з іх рэальнымі даўжынямі (X, Y, Z) праз паказчыкі скажэння (lx, ly, lz):
 ; ; 

 Віды аксанаметрыі 
У залежнасці ад вугла паміж напрамкам праецыравання і плоскасцю аксанаметрычных праекцый адрозніваюць прамавугольную і косавугольную аксанаметрыю.

Найбольш распаўсюджанымі відамі з’яўляюцца:
 Ізаметрыя — усе паказчыкі скажэння роўныя (lx : ly : lz = 1 : 1 : 1).
 Дыметрыя — два з трох паказчыкаў скажэння роўныя (напрыклад, lx : ly : lz = 1 : 1 : 1/2).

 У архітэктуры 
У архітэктуры аксанаметрыя з’яўляецца адным з відаў перспектыўнага адлюстравання. Яна выкарыстоўваецца ў архітэктурных праектах і чарцяжах будынкаў, комплексаў і ансамбляў для нагляднага паказу іх структуры. Гэты метад асабліва карысны, калі генеральны план, планы, фасады і разрэзы не даюць поўнага ўяўлення пра архітэктурна-прасторавую арганізацыю аб’екта. Часта агульны выгляд пабудовы ў аксанаметрыі сумяшчаецца з яе архітэктурным разрэзам, што дазваляе ўдакладніць структуру ў цэлым.

 Крыніцы 

 Літаратура 


 Спасылкі 

Катэгорыя:Начартальная геаметрыя
Катэгорыя:Чарчэнне
Катэгорыя:Архітэктура